CELEX: 52021DP0031
Language: hu
Date: 2021-02-09 00:00:00
Title: Az Európai Parlament 2021. február 9-i határozata az Európai Központi Bank felügyeleti testülete alelnökének kinevezésére irányuló európai központi banki javaslatról (N9-0080/2020 – C9-0425/2020 – 2020/0910(NLE))

2021.11.17.   
            
            
               HU
            
            
               Az Európai Unió Hivatalos Lapja
            
            
               C 465/172
            
         
      P9_TA(2021)0031
      Az Európai Központi Bank felügyeleti testülete alelnökének kinevezése
      Az Európai Parlament 2021. február 9-i határozata az Európai Központi Bank felügyeleti testülete alelnökének kinevezésére irányuló európai központi banki javaslatról (N9-0080/2020 – C9-0425/2020 – 2020/0910(NLE))
      (Egyetértés)
      (2021/C 465/19)
      
         Az Európai Parlament,
      
      
                  —
               
               
                  tekintettel az Európai Központi Bank felügyeleti testülete alelnökének kinevezésére irányuló, 2020. december 18-i európai központi banki javaslatra (C9-0425/2020),
               
            
                  —
               
               
                  tekintettel az Európai Központi Banknak a hitelintézetek prudenciális felügyeletére vonatkozó politikákkal kapcsolatos külön feladatokkal történő megbízásáról szóló, 2013. október 15-i 1024/2013/EU tanácsi rendelet 26. cikkének (3) bekezdésére (1),
               
            
                  —
               
               
                  tekintettel az Európai Parlament és az Európai Központi Bank között létrejött, az egységes felügyeleti mechanizmus keretében az Európai Központi Bankra ruházott feladatok végrehajtásával kapcsolatos demokratikus elszámoltatás és felügyelet gyakorlásának szabályairól szóló intézményközi megállapodásra (2),
               
            
                  —
               
               
                  tekintettel az uniós gazdasági és monetáris ügyekkel kapcsolatos pozíciók jelöltjei közötti nemi egyensúlyról szóló, 2019. március 14-i állásfoglalására (3),
               
            
                  —
               
               
                  tekintettel az Európai Központi Bank Igazgatósága egy tagjának kinevezéséről szóló tanácsi ajánlásról szóló, 2020. november 24-i határozatára (4),
               
            
                  —
               
               
                  tekintettel eljárási szabályzata 131. cikkére,
               
            
                  —
               
               
                  tekintettel a Gazdasági és Monetáris Bizottság jelentésére (A9-0007/2021),
               
            
                  A.
               
               
                  mivel az 1024/2013/EU tanácsi rendelet 26. cikkének (3) bekezdése értelmében az Európai Központi Bank (EKB) jóváhagyás céljából benyújtja az Európai Parlamentnek a felügyeleti testület alelnökének kinevezésére vonatkozó javaslatot;
               
            
                  B.
               
               
                  mivel a felügyeleti testület alelnökét az EKB igazgatósági tagjai közül kell kiválasztani;
               
            
                  C.
               
               
                  mivel az 1024/2013/EU tanácsi rendelet 26. cikkének (2) bekezdése előírja, hogy a felügyeleti testületbe az említett rendelettel összhangban történő kinevezések során tiszteletben kell tartani a nemek egyensúlyára, a tapasztalatra és a képzettségre vonatkozó alapelveket;
               
            
                  D.
               
               
                  mivel 2020. december 10-én (5) az Európai Tanács az Európai Unió működéséről szóló szerződés 283. cikkének (2) bekezdésével összhangban 2020. december 15-i hatállyal nyolc évre az EKB igazgatósági tagjává nevezte ki Frank Eldersont;
               
            
                  E.
               
               
                  mivel az EKB 2020. december 18-án levél útján javaslatot nyújtott be a Parlamentnek Frank Eldersonnak az EKB felügyeleti testülete alelnökévé történő, öt év hivatali időre szóló kinevezéséről;
               
            
                  F.
               
               
                  mivel a Parlament Gazdasági és Monetáris Bizottsága ezt követően – különösen az 1024/2013/EU tanácsi rendelet 26. cikkének (2) és (3) bekezdésében foglalt követelmények szempontjából – értékelte a javasolt jelölt képességeit;
               
            
                  G.
               
               
                  mivel a bizottság 2021. január 25-én meghallgatta a javasolt jelöltet, aki a meghallgatáson nyitóbeszédet mondott, majd válaszolt a bizottság tagjai által feltett kérdésekre;
               
            
                  H.
               
               
                  mivel valamennyi uniós és nemzeti intézménynek és szervnek konkrét intézkedéseket kell tennie a nemek közötti egyensúly biztosítása érdekében;
               
            
                  I.
               
               
                  mivel az EKB Igazgatósága jelenleg négy férfiból és két nőből áll, utóbbiak közül pedig az egyik az elnök;
               
            
               
                  1.
               
               
                  egyetért Frank Eldersonnak az Európai Központi Bank felügyeleti testületének alelnökévé történő kinevezésével;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak, a Bizottságnak, az Európai Központi Banknak, valamint a tagállamok kormányainak.
               
            
         (1)  HL L 287., 2013.10.29., 63. o.
      
      
         (2)  HL L 320., 2013.11.30., 1. o.
      
      
         (3)  HL C 23., 2021.1.21., 105. o.
      
      
         (4)  Elfogadott szövegek, P9_TA(2020)0311.
      
         (5)  HL L 420., 2020.12.14., 22. o.